তার জন্মদিনকে কেন্দ্র করে দেশজুড়ে হুমায়ূন ভক্তরা বৈচিত্রময় আয়োজন করেন প্রতি বছর। এবারেও হয়তো তার ব্যতিক্রম থাকছে না। কেউ কেউ হয়তো কোনো রকম আনুষ্ঠানিকতা ছাড়াই ভরা চাঁদের দিকে তাকিয়ে স্মরণ করবেন প্রিয় লেখককে। কেউ হয়তো বিষণ্নতায় কাতর প্রাণে গাইবেন- ‘চাঁদনী পসরে কে আমারে স্মরণ করে….’। অনেকে পরিবার নিয়ে প্রিয় মানুষটির স্মৃতি নিয়ে দাঁড়িয়ে থাকা নুহাশ পল্লীতেও ঘুরতে যাবেন।